શોખ બડી ચીજ હૈ…જીવનમાં શોખ માણસની લાઇફસ્ટાઇલ બદલી નાખે છે અને તે જ શોખ લોકોમાં ચર્ચાનો વિષય પણ બની જાય છે. આવો જ એક પોલીસ ઇન્સ્પેક્ટરનો શોખ પોલીસબેડામાં ચર્ચાનો વિષય બની ગયો છે. કોઇ પણ સામાન્ય વર્ગની વ્યકિત ચાની કીટલી પર ચાની ચૂસકી માણે છે ત્યારે પોલીસ કર્મચારીઓ પણ ચાની કીટલીમાં બનતી ચા પીવાની ટેવ ધરાવે છે, પરંતુ શહેરના પશ્ચિમ વિસ્તારમાં આવેલા એક પોલીસ સ્ટેશનના પોલીસ ઇન્સ્પેક્ટરને કીટલીની ચા ગળે ઊતરતી નથી. તે માત્ર થ્રીસ્ટાર અને ફોરસ્ટાર હોટલની ચા પીવાની ટેવ ધરાવે છે. પોલીસ સ્ટેશનમાં પીઆઇ માટે સવાર-સાંજ હોટલમાંથી ચા આવે છે. પોલીસ સ્ટેશનમાં ઉચ્ચ અધિકારીઓ કે પછી પીઆઇને મળવા માટે કોઇ પણ મહેમાન આવે તો તેમના માટે પણ હોટલમાંથી ચા આવે છે.